Motacillidae
Motacilla maderaspatensis Animalia — Chordata Classis : Aves  Ordo : Passeriformes  Subordo : Passeri  Infraordo : Passerida  Superfamilia : Passeroidea  Familia : Motacillidae      Subdivisiones: Genera *Anthus Tmetothylacus Motacilla Dendronanthus Macronyx Motacillidae sunt familia parvarum avium ordinis Passeriformium, quibus sunt caudae longitudine a mediis ad longas. Sunt 65 fere species in sex genera digestae, insigniter Anthus, Dendronanthus, Macronyx, Motacilla. Macronyctes solum in Afrotropicis, et Motacillae plerumque in Europa, Africa, et Asia inveniuntur, duabus autem speciebus in Alascam migrantibus et feturam ibi facientibus. Generi Antho est distributio maxime cosmopolita, in paene omne Mundo Vetere, sed etiam in America et insulis oceanicis sicut Nova Zelandia et Falklandia. Duae species Africanae, Anthus chloris et Macronyx sharpei, aliquando in Hemimacronyctem digeruntur, genus septimum, quod cum Macronycte arte conectitur. Plurimae motacillidae sunt insectivora quae super solo vel in agris aliquantulum apertis vesci solent. Paene omnes habitationes in promptu occupant, a litore ad montes altas. Motacillae locos umidiores plus quam Anthi petunt. Dendronanthus certaeque aliae species silvis, sed aliae species, sicut Motacilla cinerea et Motacilla clara, fluminibus montanis et silvestribus utuntur. Motacillidae praedas varias capiunt, praecipue insecta, sed etiam araneas, vermes, ac parva mollusca et arthropoda aquatica. Omnes species diaetam variissimam habent, et usitata cuiusque speciei vel multitudinis praeda est ulla quae abundet. Super solo nidos faciunt, ubi usque ad sex ova maculata pariunt, Dendronantho excepto.